తెలంగాణలో మహిళా తహసీల్దార్ దారుణహత్య WATCH LIVE TV
పుణెలో కివీస్ ఓటమికి కారణమిదే..?
పుణెలో బుధవారం జరిగిన రెండో వన్డేలో కివీస్ ఓటమి కారణం.. ఆరంభంలోనే వరుసగా మూడు వికెట్లను
TNN | Updated:
Oct 26, 2017, 12:10PM IST
పుణెలో బుధవారం జరిగిన రెండో వన్డేలో కివీస్ ఓటమి కారణం.. ఆరంభంలోనే వరుసగా మూడు వికెట్లను చేజార్చుకోవడమేనని కివీస్ స్పిన్నర్ మిచెల్ శాంట్నర్ అభిప్రాయపడ్డాడు. పిచ్ నుంచి సహకారం లభించడంతో
భారత ఫాస్ట్ బౌలర్లు భువనేశ్వర్ కుమార్, జస్&zwnj;ప్రీత్ బుమ్రా వరుసగా మార్టిన్ గప్తిల్ (11), విలియమ్సన్ (3), కోలిన్ మున్రో (10) వికెట్లను పడగొట్టారు. దీంతో 7 ఓవర్లు ముగిసే సమయానికి న్యూజిలాండ్ 27/3తో కష్టాల్లో పడింది. ఇలా వికెట్లు చేజార్చుకోవడంతోనే ఎక్కువ స్కోరుని భారత్&zwnj; ముందు ఉంచలేకపోయామని.. ఇదే కివీస్&zwnj; విజయావకాశాల్ని దెబ్బతీసిందని శాంట్నర్ వివరించాడు.
&lsquo;మొదట బ్యాటింగ్ చేస్తున్న జట్టు తొలి 10 ఓవర్లలోనే మూడు ప్రధాన వికెట్లను చేజార్చుకుని.. తిరిగి మ్యాచ్&zwnj;లో పుంజుకోవడం చాలా కష్టం. పుణె వన్డే ఆరంభంలోనే 27/3తో మా జట్టు ప్రదర్శన చాలా నిరాశ కలిగింది. ఇక్కడ ఘనత అంతా భారత పేసర్లకే దక్కాలి. పదునైన బౌలింగ్&zwnj;తో వారు కివీస్&zwnj;ని ఒత్తిడిలోకి నెట్టారు. దీంతో మా జట్టు చివరికి 230 పరుగులకే పరిమితమయ్యింది. ఇక్కడే దాదాపు మ్యాచ్ చేజారినట్లే. ఇక ఛేదనలో శిఖర్ ధావన్, దినేశ్ కార్తీక్ అద్భుతంగా ఆడారు. ముఖ్యంగా దినేశ్ కార్తీక్ చివరి వరకూ క్రీజులో నిలిచి కివీస్&zwnj;కి ఎలాంటి అవకాశం ఇవ్వకుండా పని పూర్తి చేశారు&rsquo; అని శాంట్నర్ వివరించాడు. భారత్ జట్టు ఈ వన్డే విజయంతో మూడు వన్డేల సిరీస్&zwnj;ని 1-1తో సమం చేసింది. విజేత నిర్ణయాత్మక వన్డే ఆదివారం కాన్పూర్ వేదికగా జరగనుంది.